open-index/open-wikipedia-markdown huggingface dataset:
செபு நகரம்

**செபு நகரம்** (Cebu City) என்பது பிலிப்பைன்சின் செபு மாகாணத்தின் தலை நகரமும். பிலிப்பைன்சின் "இரண்டாம் நகரமும்" ஆகும். இதுவே மெட்ரோ செபுவின் மத்திய நிலையமும் மணிலா பிராந்தியத்தையடுத்து இரண்டாவது மிகப்பிரபலமான பெருநகர பகுதி இதுவாகும். 2010 ஆம் ஆண்டின் சனத்தொகைக் கணக்கீட்டின் அமைவாக 866,171 மக்கள் சனத்தொகையை இது கொண்டுள்ளது. நாட்டின் தக சனத்தொகை கொண்ட நகரங்களில் இது ஐந்தாம் இடம் வகிக்கின்றது. விசாயாஸ் பிராந்தியத்தில் செபு நகரமே வர்த்தக, வணிக, கல்வி மற்றும் பொருளாதார மத்திய நிலையம் ஆகும். செபு நகரமானது "தெற்கின் இராணி நகரம்" என அழைக்கப்படுகின்றது. செபுத்தீவின் கிழக்குக்கரையோரத்தில் இது அமைந்துள்ளது. இதுவே எசுப்பானியாவின் முதலாம் குடியேற்றம் செய்யப்பட்ட இடமும் பிலிப்பைன்சின் பழமையான நகரமும் ஆகும்.

## மேற்கோள்கள்

## வெளி இணைப்புகள்

* 
* செபு நகர அரசின் வலைத்தளம்  
* பிலிப்பைன் புவியியல் எண் 
* 2010 பிலிப்பீன் சனத்தொகை 

பகுப்பு:பிலிப்பீனிய நகரங்கள்
பகுப்பு:முன்னாள் தேசிய தலைநகரங்கள்
தசைநாண் அழற்சி

**தசைநாண் அழற்சி** (Tendinitis; tendonitis) என்பது தசை நாண்களில் ஏற்படும் அழற்சியைக் குறிக்கிறது. இவ்வகைத் தசை நாண் நோயானது சாதாரணமாகக் காணப்படும் அழற்சியல்லாத ஆனால் ஒரேமாதிரியான அறிகுறிகளுடன் உள்ள, வேறுவகையான சிகிச்சைகள் தேவைப்படுகின்ற, நாட்பட்டத் தசை நாண் காயங்களுடன் (tendinosis) இணைத்து ஒரு தெளிவற்ற, குழப்பமான நோய் மதிப்பீட்டிற்கு உட்படுத்தப்படுகிறது. எனவே, தசைநாண் அழற்சி என்னும் சொல் தீவிரமான அழற்சியினால் ஏற்படும் பெரிய அளவுத் தசை நாண் காயங்களுக்கு மட்டுமே உபயோகப்படுத்தப்பட வேண்டும். பொதுவாகத் தசைநாண் அழற்சி, உடலின் எந்தப் பகுதியிலுள்ள தசை நாண் பாதிப்படைகிறதோ அதன்படி வகைப்படுத்தப்படுகிறது. உதாரணமாக, குதிக்கால் தசைநார்களைப் (Achilles tendon) பாதிப்பது *குதிக்கால் தசைநாண் அழற்சி* என்றும் சில்லெலும்பு நாண்களைப் (patellar tendon) பாதிப்பது *சில்லெலும்புத் தசைநாண் அழற்சி* என்றும் அழைக்கப்படுகிறது.

## மேற்கோள்கள்


 
பகுப்பு:அழற்சி
என் சுயசரிதை (நூல்)

**என் சுயசரிதை** என்பது நாடகப் பேராசிரியர் பம்மல் சம்பந்தம் எழுதிய தன் வரலாற்று நூல் ஆகும். பிறப்பு, வளர்ப்பு, கல்வி, தொழில், நண்பர்கள் மற்றும் குடும்பம் என்று தம் அக வாழ்க்கையை இந்நூலில் எழுதியுள்ளார்.

## நூலின் நோக்கம்

*பிறந்ததைப் பற்றி மற்றவர்கள் கூறுவதைத்தான்  நாம் ஒப்புக்கொள்ள வேண்டும். இறந்ததைப் பற்றியும் மற்றவர்கள் பின் கூற  வேண்டுமல்லவா?* என்று முதல் பாடத்திலே முன்னுரையாக மொழிகிறார்.

தமிழ் நாடகத் தந்தை பம்மல் சம்பந்த முதலியார் என்று எல்லாராலும் இவர் போற்றப்பட்டாலும் தம் சாதிப் பெயரை இணைத்துக் கொள்வதில்லை என்று இந்நூலில் குறிப்பிடுகிறார். சாதி வேறுபாடுகள் தீண்டாமை கட்சி வேறுபாடுகள் ஒழிந்து மக்கள் ஒற்றுமையுடன் வாழ வேண்டும் என்று தம் விருப்பத்தை எழுதியிருக்கிறார்.

## உள் தலைப்புகள்

* என் இளம்பருவச் சரித்திரம் 
* என் தாய் தந்தையர் 
* ஏழைக் குடும்பம் 
* தெருப் பள்ளிக்கூடங்களில் படித்தது 
* நடுப் பருவம் 
* வக்கீலாக வேலை பார்த்தது
* முதிர் பருவம்  
* 55 வயதுக்கு மேற்பட்ட பருவம் 
* நான் கோயில் தருமக் கர்த்தாவாக வேலை பார்த்தது  
* நான் எந்தக் கட்சியையும் சேராதது. 
* தமிழ் நாடகத்திற்காக நான் உழைத்தது  
* நாடக சம்பந்தமான நூல்கள்  
* பேசும் படங்களில்  நான் பங்கெடுத்துக் கொண்டது  
* இக்காலம் நாடகக் கலைக்காக உழைத்த சிறு தொண்டுகள்  
* மதுவிலக்குப் பிரச்சாரம் செய்தது  
* தினசரிப் பட்டி  
* எங்கள் இல்வாழ்க்கை 
* என் தாய் தந்தை போதித்த நீதிகள்  

## நூலில் பெறப்படும் முகாமையான கருத்துகள்

* கடன் இல்லா வாழ்வே கண்ணிய வாழ்வு 
* குறித்த காலப்படி நடத்தல் 
* தற்காலத்திய நாகரிகத்திற்கு தனித்தனி குடும்ப வாழ்வே ஏற்றது.

## சான்று
என் சுயசரிதை - நூல் ஆசிரியர்: பம்மல் சம்பந்தம், சந்தியா பதிப்பகம், சென்னை-83

## வெளி இணைப்புகள்
* என் சுயசரிதை.pdf

பகுப்பு:இந்தியத் தமிழ் நூல்கள்
பகுப்பு:தன்வரலாற்றுத் தமிழ் நூல்கள்
பகுப்பு:சந்தியா பதிப்பக நூல்கள்
தேவ்கர் சட்டமன்றத் தொகுதி

﻿ என்பது ஜார்க்கண்டின் சட்டமன்றத்திற்கான தொகுதியாகும். இது கோடா மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* தேவ்கர் மாவட்டம் (பகுதி)
** தேவ்கர் நகரம், மோகன்பூர் காவல் வட்டம் (முழுவதும்)
** ஜாசிடீஹ் காவல் வட்டம் (பகுதி)

## சட்டமன்ற உறுப்பினர்
* 2014 - இன்று வரை: நாராயண் தாஸ் (பாரதிய ஜனதா கட்சி)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:தேவ்கர் மாவட்டம்
கோடர்மா சட்டமன்றத் தொகுதி

﻿ என்பது ஜார்க்கண்டின் சட்டமன்றத்திற்கான தொகுதியாகும். இது கோடர்மா மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* கோடர்மா மாவட்டம்
** கோடர்மா, சர்காவான் காவல் வட்டங்கள் (முழுவதும்)

## சட்டமன்ற உறுப்பினர்
* 2014 - இன்று வரை: நீரா யாதவ் (பாரதிய ஜனதா கட்சி)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:கோடர்மா மாவட்டம்
அலெக்சா வேகா

**அலெக்சா வேகா** (*Alexa Vega*, பிறப்பு: ஆகஸ்ட் 27, 1988) ஒரு அமெரிக்க நாட்டுத் திரைப்பட நடிகை மற்றும் பாடகி ஆவார். இவர் சின் சிட்டி: எ டேம் டு கில் ஃபார், ஸ்பெயார் பார்ட்ஸ் போன்ற பல திரைப்படங்களிலும் மற்றும் பிக் டைம் ரஷ் போன்ற பல தொலைக்காட்சித் தொடர்களிலும் நடித்துள்ளார்.

## மேற்கோள்கள்

## வெளி இணைப்புகள்
* 
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்கப் பாடகர்கள்
பகுப்பு:அமெரிக்கர்கள்
பகுப்பு:அமெரிக்கப் பெண்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பர்ஹி சட்டமன்றத் தொகுதி (ஜார்க்கண்டு)

﻿ என்பது ஜார்க்கண்டின் சட்டமன்றத்திற்கான தொகுதியாகும். இது ஹசாரிபாக் மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* ஹசாரிபாக் மாவட்டம் (பகுதி)
** பர்ஹி, சவுப்பாரன் காவல் வட்டங்கள் (முழுவதும்) 

## சட்டமன்ற உறுப்பினர்
* 2014 - இன்று வரை: மனோஜ் குமார் யாதவ் (இந்திய தேசிய காங்கிரஸ்)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:ஹசாரிபாக் மாவட்டம்
சிமரியா சட்டமன்றத் தொகுதி

﻿ என்பது ஜார்க்கண்டின் சட்டமன்றத்திற்கான தொகுதியாகும். இது சத்ரா மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* சத்ரா மாவட்டம் (பகுதி)
** சிமரியா, இத்கோரி, தண்டுவா காவல் வட்டங்கள் 

## சட்டமன்ற உறுப்பினர்
* 2014 - இன்று வரை: கணேஷ் கஞ்சு (ஜார்க்கண்டு விகாஸ் மோர்ச்சா)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:சத்ரா மாவட்டம்
கிரிடீஹ் சட்டமன்றத் தொகுதி

﻿ என்பது ஜார்க்கண்டின் சட்டமன்றத்திற்கான தொகுதியாகும். இது கிரீடீஹ் மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* கிரீடீஹ் மாவட்டம் (பகுதி)
** கிரீடீஹ் நகரம், பிர்தன்ர் காவல் வட்டங்கள்
** கிரீடீஹ் முபசில் காவல் வட்டம் (பகுதி)

## சட்டமன்ற உறுப்பினர்
* 2014 - இன்று வரை: நிர்பய குமார் (பாரதிய ஜனதா கட்சி)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:கிரீடீஹ் மாவட்டம்
ராம்கட் சட்டமன்றத் தொகுதி (ராஜஸ்தான்)

:: இதே பெயரில் உள்ள பிற தொகுதிகளுக்கு, ராம்கட் சட்டமன்றத் தொகுதி என்ற பக்கத்தைப் பார்க்கவும்.

இது ராஜஸ்தான் சட்டமன்றத்திற்கான தொகுதியாகும்.

## பகுதிகள்
இது அல்வர் மாவட்டத்தில் உள்ள ராம்கட் வட்டத்தையும், லட்சுமண்கட் வட்டத்தின் பகுதிகளையும் கொண்டது.

## சட்டமன்ற உறுப்பினர்
*ஞான தேவ் ஆகுஜா, பாரதிய ஜனதா கட்சி

## சான்றுகள்

பகுப்பு:இராசத்தான் சட்டப் பேரவைத் தொகுதிகள்
பகுப்பு:அல்வர் மாவட்டம்
மரிசா டோமே

**மரிசா டோமே** (*Marisa Tomei*, பிறப்பு: திசம்பர் 4, 1964) என்பவர் அமெரிக்க நாட்டுத் திரைப்பட நடிகை ஆவார். இவர் தனது நடிப்புத்திறனுக்காக அகாதமி விருது மற்றும் பிரித்தானிய அகாடமி திரைப்பட விருதுக்கான பரிந்துரைகள், இரண்டு கோல்டன் குளோப் விருதுகள் மற்றும் மூன்று ஸ்கிரீன் ஆக்டர்ஸ் கில்ட் விருதுகள் உள்ளிட்ட பல்வேறு பாராட்டுக்களைப் பெற்றுள்ளார்.

இவர் 2016 ஆம் ஆண்டு முதல் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: சிவில் வார், இசுபைடர்-மேன்: ஹோம்கம்மிங் (2017), அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம்  (2019) மற்றும் இசுபைடர்-மேன்: நோ வே ஹோம் (2019) போன்ற திரைப்படங்களில் 'ஆன்ட்-மேன்' என்ற கதாபாத்திரத்தில் நடித்துள்ளார்.

## வாழ்க்கை
மரிசா டோமீய் டிசம்பர் 4, 1964 ஆம் ஆண்டு புரூக்ளின், நியூயோர்க் நகரில் அமெரிக்காவில் பிறந்தார். இவர் 1986 ஆம் ஆண்டு  திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து 50ர்கும் மேற்ப்பட்ட திரைப்படங்களில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:அமெரிக்க குரல் நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:சிறந்த துணை நடிகைக்கான அகாதமி விருதை வென்றவர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:மீநாயகன் திரைப்பட நடிகர்கள்
ஜேமி லீ குர்திஸ்

**ஜேமி லீ கர்டிஸ்** (*Jamie Lee Curtis*, பிறப்பு: நவம்பர் 22, 1958) ஒரு அமெரிக்க நாட்டுத் திரைப்பட நடிகை ஆவார். இவர் காஸ்ட் அவே, தி வெட்டிங் ரிங்கர் போன்ற பல திரைப்படங்களில் நடித்துள்ளார்.

## வெளி இணைப்புகள்
* for Jamie Lee Curtis & Laura Cornell books
*
* 
*Jamie Lee Curtis interview

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:பெண் கண்டுபிடிப்பாளர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
புளோரன்டே அட் லவுரா

**புளோரன்டே அட் லவுரா** (*Florante at Laura*, ஆங்கிலம்: *The History of Florante and Laura in the Kingdom of Albania*) என்பது பிரான்சிஸ்கோ பலக்டாஸ் என்பவரால் எழுதப்பட்ட காப்பியம் ஆகும். இது தகலாகு மொழியில் எழுதப்பட்டுள்ளது. பிலிப்பீனியன் இலக்கியத்தின் மாபெரும் எழுத்தாளராக பிரான்சிஸ்கோ பலக்டாஸ் கருதப்படுகின்றார். இவர் இவ்வாக்கத்தை தனது சிறைவாசத்தின் போது எழுதியுள்ளார்.  1838 ஆம் ஆண்டில் இது வெளியிடப்பட்டது.

## மேற்கோள்கள்

பகுப்பு:பிலிப்பீனிய இலக்கியம்
பகுப்பு:1838 நூல்கள்
பகுப்பு:நூலட்டை விடுபட்ட நூல்கள்
மத்திய லூசோன்

**மத்திய லூசோன்** (*Central Luzon*, பிலிப்பினோ: Gitnáng Luzon, Region III எனவும் அறியப்படுகிறது) என்பது பிலிப்பீன்சின் ஒரு நிர்வாகப் பிரிவு ஆகும். பிலிப்பீன்சின் மிகப் பெரிய தீவான லூசோன் 7 மாகாணங்களைக் கொண்டுள்ளது, அத்துடன் நாட்டின் மிகப்பெரிய சமதரை நிலம் இங்கே காணப்படுகின்றது. நாட்டின் அதிகளவான நெற்பயிர்கள் இச்சமதரையிலேயே விளைவிக்கப்படுகின்றன. இதனால் இப்பிரதேசத்தை "பிலிப்பீன்சின் நெற்களஞ்சியம் களஞ்சியம்" என வர்ணிக்கின்றனர். இதன் 7 மாகாணங்களும் முறையே: அவுரோரா, பட்டான், புலாக்கான், நியூ எசிஜா, பம்பனங்கா, டார்லாக், மற்றும் சம்பாலெசு ஆகியவையாகும்.

## மேற்கோள்கள்

## வெளி இணைப்புகள்

* மத்திய லூசோன் 
* Executive Order No. 561: FORMATION OF THE "SUPER" REGIONS AND MANDATE OF THE SUPERREGIONAL DEVELOPMENT CHAMPIONS 
* வட லூசோன் திட்டம் 
* வட லூசோன் திட்டம் 
* Executive Order No. 103 

பகுப்பு:பிலிப்பீன்சின் புவியியல்
பகுப்பு:பிலிப்பீன்சின் பிராந்தியங்கள்
பகுப்பு:பிலிப்பீனிய நகரங்கள்
சுகார்னோ

**சுகார்னோ** (*Sukarno*, சூன் 6, 1901&nbsp;– சூன் 21, 1970), இந்தோனேசியாவின் முதல் குடியரசுத் தலைவராகப் பொறுப்பாற்றியவராவார்.

நெதர்லாந்திடமிருந்து தமது நாடு விடுதலை பெற நடைபெற்ற போராட்டத்தின் தலைவராக சுகர்ணோ விளங்கினார். 1945 முதல் 1967 வரை இந்தோனேசியாவின் முதல் குடியரசுத் தலைவராக பொறுப்பிலிருந்தார். 

டச்சு குடியேற்றவாதக் காலத்தில் தேசிய இயக்கத்தில் முதன்மைத் தலைவராக விளங்கினார். 

## பொது

நெதர்லாந்தின் ஆட்சியில் பத்தாண்டுகளுக்கும் மேலாகச் சிறையில் அடைக்கப்பட்டு இருந்தார்; சப்பானியப் படைகளின் ஆக்கிரமிப்பின்போதுதான் விடுதலையானார்.  சப்பானியப் போருக்கு மக்களின் ஆதரவைப் பெற சுகார்னோவும் அவரது கூட்டாளிகளும் ஒருங்கிணைந்து செயல்பட்டனர்.  

சப்பானின் தோல்விக்குப் பிறகு சுகார்னோவும் மொகமது அத்தாவும் ஆகத்து 17, 1945இல் இந்தோனேசியா விடுதலை பெற்றதாக அறிவித்தனர்; சுகார்னோ முதல் அரசுத் தலைவராக நியமிக்கப்பட்டார். நெதர்லாந்து மீண்டும் குடிமைப்படுத்த வெளியுறவுகள் மூலமும் படைத்துறை மூலமும் எடுத்த முயற்சிகளை முறியடிப்பதில் சுகார்னோ முன்னணி வகித்தார். 1949-இல் டச்சு அரசு இந்தோனேசியாவின் விடுதலையை ஏற்றுக் கொண்டது.

### வழிகாட்டுதல்படியான மக்களாட்சி

குழப்பமான நாடாளுமன்ற முறைக் காலத்திற்குப் பிறகு 1957-இல் வழிகாட்டுதல்படியான மக்களாட்சி என்ற தன்னிச்சையான ஆட்சியை நிறுவினார். இதனால் பல்வகைமை மிக்க நாட்டைப் பிரிக்கவும் கவிழ்க்கவும் முயன்ற எதிர்ப்புகளை அடக்கினார்.  1960-களில் இந்தோனேசியாவை இடதுசாரிக் கொள்கைகளுக்கு முன் நடத்தினார்; படைத்துறை, இசுலாமியவாதிகளுக்கு எதிராக இந்தோனேசிய பொதுவுடமைக் கட்சிக்கு ஆதரவும் பாதுகாப்பும் அளித்தார்.  

மிகவும் ஆதிக்கவாதத்திற்கு எதிராக முற்போக்கான வெளியுறவுக் கொள்கைகளை அமலாக்கினார்; சோவியத் ஒன்றியத்திடமிருந்தும்  சீன மக்கள் குடியரசிடமிருந்தும் நிதி உதவி பெற்றார். 

1965இல் நடந்த செப்டம்பர் 30 இயக்கத்தின்  பின்னணியில் இந்தோனேசிய பொதுவுடமைக் கட்சி கலைக்கப்பட்டது; சுகார்னோ விலக்கப்பட்டு அவரது படைத்துறை தளபதியான சுகார்த்தோ பதவி ஏற்றார்.  தமது மரணம் வரை சுகார்னோ வீட்டுச் சிறையில்  வைக்கப்பட்டிருந்தார்.

## மேற்சான்றுகள்

## வெளி இணைப்புகள்
* WWW-VL WWW-VL History: IndonesiaExtensive list of online reading on Sukarno
* The Official U.S. position on released CIA documents
* 

பகுப்பு:இந்தோனேசிய குடியரசுத் தலைவர்கள்
பகுப்பு:1901 பிறப்புகள்
பகுப்பு:1970 இறப்புகள்
ராம்கட் சட்டமன்றத் தொகுதி

ராம்கட் அல்லது ராம்கர் சட்டமன்றத் தொகுதி என்ற பெயரில் உள்ள கட்டுரைகள்:

* ராம்கட் சட்டமன்றத் தொகுதி (ஜார்க்கண்டு)
* ராம்கட் சட்டமன்றத் தொகுதி (பீகார்)
* ராம்கட் சட்டமன்றத் தொகுதி (ராஜஸ்தான்)
என். வி. எம். கொன்சாலெசு

**என். வி. எம். கொன்சாலெசு** (*Néstor Vicente Madali González*, செப்டம்பர் 8, 1915 - நவம்பர் 28, 1999) என்பவர் ஒரு பிலிப்பினோ ஆசிரியர், எழுத்தாளர், பத்திரிக்கையாளர் மற்றும் கட்டுரையாளர் ஆவார். ராக்பெல்லர் அறக்கட்டளை பெல்லோஷிப், பலன்சா ஞாபகார்த்த இலக்கிய விருது, மணிலா நகர விருது, பிலிப்பைன் தேசிய விருது போன்ற விருதுகளை இவர் பெற்றுள்ளார். பிலிப்பைன்சின் ரோம்ப்லொன் எனும் இடத்தில் 08 ஆம் நாள் 1915 ஆம் ஆண்டு செப்டெம்பர் மாதம் 08 ஆம் நாள் பிறந்தார்.

## மேற்கோள்கள்

## வெளி இணைப்புகள்
*
*என். வி. எம். கொன்சாலெசுவின் புத்தகங்கள்
*என். வி. எம். கொன்சாலெசு
*என். வி. எம். கொன்சாலெசு: பிலிப்பினோ எழுத்தாளர் 
* 
*என். வி. எம். கொன்சாலெசு 
* என். வி. எம். கொன்சலேஸ் 

பகுப்பு:1915 பிறப்புகள்
பகுப்பு:1999 இறப்புகள்
பகுப்பு:பிலிப்பீன்சு எழுத்தாளர்கள்
சைவ சமய மடங்கள்

**சைவ சமய மடங்கள்** அல்லது **சைவ ஆதீனம்** என்பவை சைவ சித்தாந்தத்தை வளர்க்கும் நோக்கத்துடன் தோற்றுவிக்கப்பட்ட மடாலயங்கள் ஆகும். இத்தகைய பல மடங்கள் 16-ஆம் நூற்றாண்டு முதல் தோன்றி வளர்ந்தன.

## சொல் விளக்கம்
* மடம் என்பது ஆசாரியர் வாழ்ந்த இடம். 
* ஆதீனம் - தலைமையாய் இருந்து பல கோயில்களையும், சீடர்களையும் கொண்டுள்ள அமைப்பு.
* ஞானபீடம் - அறிவு வழங்கும் மேடை, அறிவுக்களம்

## மடத்து ஞானபீடங்கள்
*திருவாவடுதுறை ஆதீனம்
:சித்தர் சிவபிரகாசரின் மாணாக்கர் நமச்சிவாயர் 14-ஆம் நூற்றாண்டில் இதனைத் தோற்றுவித்தார். 

*காஞ்சி ஞானப்பிரகாசர் மடம் 
:சீர்காழி சிற்றம்பல நாடிகள் என்பவரின் மாணாக்கர் 14-ஆம் நூற்றாண்டில் இதனைத் தோற்றுவித்தார்.

*திருவையாறு செப்பறை மடம் என்னும் பீடம் 
:இதனை மச்சுச் செட்டியார் என்னும் மச்சுக்கறை வணிக யோகி திருவையாற்றில் நிறுவினார். இந்தச் செட்டியார், சந்திரசேகரன் என்னும் பிராமணனுக்கு ஞானம் வழங்கியவர். இந்தச் சந்திரசேகரன் வழியில் திருவையாறு சாமிநாத தேசிகர் முதலான 15 ஆசாரியர் தலைமை பூண்டு ஒரு பீடம் (அறக்கட்டளை) நிறுவி மடத்தைப் பேணிவந்தனர். 
:இவர்களில் சந்திரசேகரன் தவிர பிறர் இல்லறம் பேணிய வேளாளர்கள். 
:இந்த ஒரு மடத்தைத் தவிர பிற மடங்கள் (ஆதீனம், பீடம்) துறவு பூண்டவர்களையே தலைவர்களாகக் கொண்டிருந்தன   

*வேளாக்குறிச்சி மடம்
:பழுதைக்கட்டி சம்பந்த முனிவர் அவரிடம் ௨பதேசம் பெற்றவர் காவை அம்பலநாத சுவாமிகளாவர். காவை அம்பலநாத சுவாமிகளிடம் ௨பதேசம் பெற்றவர் சத்திய ஞான பண்டாரம். இவர்களின் தீட்சா நாமம் சத்திய ஞானதேசிக தீர்க்கதரிசினிகள். இவர்கள் தி௫நெல்வேலி மாவட்டம் அம்பாசமுத்திரம் வேளை நகர் எனும் வேளாக்குறிச்சியில் தாமிரவ௫ணி நதிக்கரையில் வேளாக்குறிச்சி ஆதீனத்தை நிறுவியவர்கள்                                                                                          

*தருமை ஆதீனம்
:சிற்றம்பல நாடிகள் பரம்பரையில் 5-ஆவது சீடர் கமலை (சீர்காழி) ஞானப்பிரகாசர் . கமலை ஞானப் பிரகாசரின் மாணாக்கர் குருஞான சம்பந்தர் தருமபுர ஆதீனத்தை 16-ஆம் நூற்றாண்டில் தோற்றுவித்தார்.

*காசித்திருமடம், திருப்பனந்தாள்
:காசித்திருமடம் குமரகுருபரர் அவர்களால் முதலில் காசி நகரில் துவங்கப்பட்டது. திருப்பனந்தாளில் அதன் கிளைமடம் 1720ல் நிறுவப்பட்டது. நாளைடைவில் திருப்பனந்தாளில் இருந்த கிளைமடம் தலைமையிடமாக மாறிற்று

*துழாவூர் மடம்
:கமலை ஞானப்பிரகாசரின் மற்றொரு மாணாக்கர் நிரம்ப அழகிய தேசிகர் இந்த மடத்தைத் தோற்றுவித்தார்.
* தருமை ஆதீனம்
* தருமபுர ஆதீன பரம்பரை
* திருவாவடுதுறை ஆதீனம்
* திருவாவடுதுறை ஆதீன பரம்பரை
* மதுரை ஆதீனம்
* மயிலம் பொம்மபுர ஆதீனம்
* வேளாக்குறிச்சி ஆதீனம்
* திருவண்ணாமலை ஆதீனம், குன்றக்குடி
* சூரியனார்கோயில் ஆதினம், சூரியனார்கோயில்
* தொண்டைமண்டல ஆதினம், காஞ்சிபுரம்
* செங்கோல் ஆதினம், பெருங்குளம்
* நாச்சியார்கோவில் ஆதீனம், நாச்சியார்கோவில்
* வரணி ஆதீனம், வேதாரண்யம்
* வள்ளலார் ஆதினம், சீர்காழி
* சொர்க்கப்புர ஆதீனம், அம்பர்மாகாளம்
* ஆகமசிவப்பிரகாசர் ஆதீனம், சிதம்பரம்
* தாயுமானவ ஸ்வாமிகள் ஆதினம், அன்னப்பன்பேட்டை
* நீலப்படி ஆதினம்
* இராமேச்சர ஆதினம்
* கோவிலூர் ஆதீனம்

## மேற்கோள்களும் அடிக்குறிப்பும்

பகுப்பு:சைவ சமயத் திருமடங்கள்
பகுப்பு:சைவ ஆதீனங்கள்
லூனா 3

**லூனா 3 ** (Luna 3 அல்லது E-2A தொடர்) நிலாவை நோக்கி ஏவப்பட்ட  சோவியத் ஒன்றியத்தின் லூனா திட்டத்தின் மூன்றாவது  விண்கலமாகும். இதற்கு முன்னர் பார்த்திடாத நிலவின் பகுதிகளைப் புகைப்படமெடுத்தது இவ்விண்கலம். இவ்விண்கலத்தின் வடிவம் நீள்வட்ட வடிவமாகும். 130 செ.மீ நீளமும் 120 செ.மீ விட்டமும் உடையது. இவ்விண்கலம் 1959 ஆம் ஆண்டு அக்டோபர் 4 ஆம் தியதி ஏவப்பட்டது. இதன் எடை 278.5 கிலோகிராம் ஆகும். அக்டோபர் 6, 1959 அன்று நிலவுக்கு மிக அண்மையில் 6.200 கிலோமீட்டர் தொலைவில் சென்று புகைப்படம் எடுத்தது. நிலவின் மறுபுறத்தில் வடக்குத் தெற்காகப் புகைப்படமெடுத்து பூமிக்குத் திரும்பும் போது இதன் வட்டப்பாதை நிலவின் ஈர்ப்புவிசையால் பாதிக்கப்பட்டது. அக்டோபர் 7, 1959 அன்று 40 நிமிடங்களில் 29 புகைப்படங்களை இவ்விண்கலம் எடுத்தது.

## இதையும் பார்க்கவும்
லூனா 2

## மேற்கோள்கள்

பகுப்பு:லூனா திட்டம்
பகுப்பு:நிலாவுக்கான பயணத் திட்டங்கள்
யதுராய உடையார்

**ஆதி  யதுராய உடையார்** அல்லது **ராஜா விஜய ராஜ் உடையார்** (1371- 1423), மைசூரின் முதல் மன்னராக 1399 முதல் 1423 வரை இருந்தவர்.

ஆதி யதுராய உடையார் தளவாய் மாரா நாயக்க என்பவரால் ஆட்சி அதிகாரத்திற்காகக் கருகஹள்ளி என்ற இடத்தில் கொல்லப்பட்டார். 

## குறிப்புகள்

பகுப்பு:மைசூர் அரசர்கள்
பகுப்பு:1371 பிறப்புகள்
பகுப்பு:1423 இறப்புகள்
பகுப்பு:1432 இறப்புகள்
பகுப்பு:இந்திய அரசர்கள்
முதலாம் சாமராச உடையார்

**முதலாம் சாமராஜ உடையார்** (1408 - 1459) மைசூரின் மன்னராக 1423 முதல் 1459 வரை இருந்தவர்.
இவர் மைசூர் மன்னர் யதுராய உடையாரின் மூத்தமகனாவார். தனது தந்தையின் மரணத்திற்கு பிறகு பட்டத்திற்கு வந்தார். இவர் 1459 இல் இறந்தார்.

## குறிப்புகள்

பகுப்பு:மைசூர் அரசர்கள்
பகுப்பு:1459 இறப்புகள்
பகுப்பு:1408 பிறப்புகள்
 பகுப்பு:இந்திய அரசர்கள்
முதலாம் திம்மராச உடையார்

**இராஜா அப்பண்ண திம்மராஜ உடையார்** அல்லது **முதலாம் திம்மராஜ உடையார்** (1433 - 1478) மைசூரின் மன்னராக 1459 முதல் 1478 வரை இருந்தவர்.
இவர் மைசூர் மன்னராக இருந்த முதலாம் சாமராஜ உடையாரின் மகனாவார். தனது தந்தையின் மரணத்திற்குப் பிறகு பட்டத்திற்கு வந்தார். இவர் 1478 இல் இறந்தார்.

## குறிப்புகள்

பகுப்பு:மைசூர் அரசர்கள்
பகுப்பு:1433 பிறப்புகள்
பகுப்பு:1478 இறப்புகள்
 பகுப்பு:இந்திய அரசர்கள்
நிலையப்பட்டி

**நிலையப்பட்டி** புதுக்கோட்டை மாவட்டம், இலுப்பூர் தாலுகா, புல்வயல் ஊராட்சியில் சுமார் 250 குடும்பங்களும் 1200 க்கும் மேற்பட்ட மக்கள் தொகையையும் கொண்ட ஒரு கிராமம் ஆகும். இங்கு விவசாயம் முதன்மைத் தொழிலாகச்  செய்யப்பட்டு வருகின்றது. மேலும் கால்நடை வளர்ப்பு வாயிலாகவும் இக்கிராம மக்கள் வருமானம் ஈட்டுகின்றனர்.

## தொழில்
விவசாயம் பெரும்பாலும் குளத்துப் பாசனங்களையே நம்பி உள்ளது. கிணற்று நீர் பாசனமும் நடைமுறையில் உள்ளது. கிணறுகள் பெரும்பாலும் மின் விசைப்பொறியாகவும் (மோட்டார்), டீசல் இயந்திரமாகவும் உள்ளன. மிக முக்கியமான ஆதாரமாக இருந்து வருவது வெள்ளாற்று பாசனமே. இந்த ஆறு மீனவேலி என்ற இடத்திலிருந்து ஆரம்பிக்கின்றது.

## சான்றுகள்

பகுப்பு:புதுக்கோட்டை மாவட்டத்திலுள்ள கிராமங்கள்
திருப்பாம்புரம் நடராஜசுந்தரம் பிள்ளை

**திருப்பாம்புரம் நடராஜசுந்தரம் பிள்ளை** (1869 – 1938) தமிழகத்தைச் சேர்ந்த நாதசுவர இசைக் கலைஞராவார்.

## பிறப்பும், இசைப் பயிற்சியும்
1869 ஆம் ஆண்டு டிசம்பர் 15 அன்று பிறந்த நடராஜசுந்தரம் பிள்ளையின் பெற்றோர்: சுவாமிநாத பிள்ளை – பரிபூரணத்தம்பாள். நடராஜசுந்தரமும் அவரது தம்பி சிவசுப்பிரமணியமும் இஞ்சிக்குடி குமரப்பிள்ளையிடம் நாதசுவரம் கற்றனர். அதன்பிறகு சகோதரர்கள் இருவரும் உமையாள்புரம் துரைசுவாமி ஐயர், சாத்தனூர் பஞ்சநதய்யர் ஆகியோரிடம் கீர்த்தனைகளைக் கற்றுக் கொண்டனர். 
  
## இசை வாழ்க்கை
கச்சேரியில் இரு நாதசுவரங்களை இணைந்து வாசிக்கும் வழக்கத்தைக் கொண்டுவந்தவர்கள் திருப்பாம்புரம் நடராஜசுந்தரம் பிள்ளை – சிவசுப்பிரமணிய பிள்ளை சகோதரர்கள் ஆவர்.

புகழ்பெற்ற தவில் கலைஞர்களான ஸ்ரீவாஞ்சியம் கோவிந்தப் பிள்ளை, மன்னார்குடி பல்லுப் பக்கிரிப் பிள்ளை, அம்மாப்பேட்டை பக்கிரிப்பிள்ளை, வழிவூர் முத்துவீர் பிள்ளை ஆகியோர் இச்கோதரர்களுக்கு தவில் வாசித்துள்ளனர்.

தீட்சிதர் கீர்த்தனைகளில் 50 பாடல்களை *தீட்சிதர் கீர்த்தனப் பிரகாசிகை* எனும் பெயரில் நூலாக நடராஜசுந்தரம் பிள்ளை வெளியிட்டார். முறையான பாட அமைப்பினை இந்த நூல் கொண்டிருந்தது.

பிரபல புல்லாங்குழல் கலைஞர் திருப்பாம்புரம் சுவாமிநாத பிள்ளை, நடராஜசுந்தரத்தின் மூத்த மகனாவார்.

## மறைவு
1903 ஆம் ஆண்டு நவம்பர் 16 அன்று நடராஜசுந்தரம் பிள்ளை காலமானார்.

## மேற்கோள்கள்

  
## உசாத்துணை
* பக்கம் எண்கள்: 21 - 25, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)

பகுப்பு:1869 பிறப்புகள்
பகுப்பு:நாதசுவரக் கலைஞர்கள்
பகுப்பு:1938 இறப்புகள்
பகுப்பு:ஊர்ப் பெயரால் அறியப்படும் மக்கள்
இரண்டாம் சாமராச உடையார்

**இரண்டாம் சாமராச உடையார்** (1463 - 1513) என்பவர் மைசூரின் மன்னராக 1478 முதல் 1513வரை இருந்தவர்.
இவர் மைசூர் மன்னரான முதலாம் திம்மராஜ உடையாரின் மகனாவார். தன் தந்தையின் மரணத்திற்கு பிறகு 1478 இல் பட்டத்திற்கு வந்தார். இவர் 1513 இல் இறந்தார். 

## குறிப்புகள்

பகுப்பு:மைசூர் அரசர்கள்
பகுப்பு:1463 பிறப்புகள்
பகுப்பு:1513 இறப்புகள்
 பகுப்பு:இந்திய அரசர்கள்
மூன்றாம் சாமராச உடையார்

**மூன்றாம் சாமராச உடையார்** (29 செப்டம்பர் 1492 - 17 பிப்ரவரி 1553) இவர் மைசூரின் மன்னராக 1513 முதல் 1553வரை இருந்தவர்.
இவர் மைசூர் மன்னர் இரண்டம் சாமராச உடையாரின் மகனாவார் இவரின் தந்தையின் மரணத்திற்கு பிறகு 1513 இல் பட்டத்திற்கு வந்தார். இவர் 17 பிப்ரவரி 1553 இல் இறந்தார்.

## குறிப்புகள்

பகுப்பு:மைசூர் அரசர்கள்
பகுப்பு:1492 பிறப்புகள்
பகுப்பு:1553 இறப்புகள்
 பகுப்பு:இந்திய அரசர்கள்
இரண்டாம் திம்மராச உடையார்

**இரண்டாம் திம்மராச உடையார்** என்பவர் மைசூரின் மன்னராக  1553 முதல் 1572 வரை இருந்தவர்.
இவர் மைசூர் மன்னர் மூன்றாம் சாமராச உடையாரின் மூத்த மகனாவார். இவரின் தந்தையின் மரணத்திற்கு பின் பெப்ரவரி 1553 இல் பட்டத்திற்கு வந்தார். இவர் 1572 இல் இறந்தார்.

## குறிப்புகள்

பகுப்பு:மைசூர் அரசர்கள்
பகுப்பு:1572 இறப்புகள்
 பகுப்பு:இந்திய அரசர்கள்
நான்காம் சாமராச உடையார்

**நான்காம் சாமராச உடையார்** (25 சூலை 1507 - 9 நவம்பர் 1576) என்பவர் மைசூரின் மன்னராக 1572 முதல் 1576 வரை இருந்தவர்.
இவர் மைசூர் மன்னர் மூன்றாம் சாமராச உடையாரின் இளைய மகனாவார். இவர் தனது அண்ணனின் மரணத்திற்கு பிறகு பெப்ரவரி 1572 இல் பட்டத்திற்கு வந்தார். இவர் 1576 இல் இறந்தார்.

## குறிப்புகள்

பகுப்பு:மைசூர் அரசர்கள்
பகுப்பு:1507 பிறப்புகள்
பகுப்பு:1576 இறப்புகள்
 பகுப்பு:இந்திய அரசர்கள்
சிறீரங்கம் கண்ணன்

**சிறீரங்கம் கண்ணன்** (Srirangam Kannan) இந்தியாவின்  தமிழ்நாட்டைச் சேர்ந்த மோர்சிங் கலைஞர் ஆவார். 1952 ஆம் ஆண்டு மே மாதம் 5 ஆம் நாளன்று இவர் பிறந்தார்.

## பிறப்பும், இசைப் பயிற்சியும்
கண்ணன், சிறீரங்கத்தில் இசைப் பாரம்பரியமற்ற குடும்பத்தில் பிறந்தவர். பெற்றோர்: கே. சத்தியமூர்த்தி – கமலம்.

வாய்ப்பாட்டுக் கச்சேரி ஒன்றில் புதுக்கோட்டை எஸ். மகாதேவன் வாசித்த மோர்சிங் இசை 19 வயது கண்ணனைக் கவர்ந்தது. அவரிடம் மோர்சிங் வாசிக்கும் கலையைக் கற்க மாணவராகச் சேர்ந்த கண்ணன், ஆசிரியரின் அறிவுரையின்படி கஞ்சிரா, மிருதங்கம் வாசிக்கவும் கற்றார்.

## பெற்ற விருதுகள்
* கலைமாமணி விருது

## இறப்பு
மோர்சிங் வாத்திய கலைஞர் சிறீரங்கம் கண்ணன் 2024 ஆம் ஆண்டு செப்டம்பர் மாதம் 20 ஆம் தேதியன்று தன்னுடைய 72 ஆவது வயதில் காலமானார்.,

## மேற்கோள்கள்

## உசாத்துணை
* ‘I yearn to teach this dying art’

பகுப்பு:மோர்சிங் இசைக் கலைஞர்கள்
பகுப்பு:கலைமாமணி விருது பெற்றவர்கள்
பகுப்பு:திருச்சி மாவட்ட மக்கள்
பகுப்பு:1952 பிறப்புகள்
பகுப்பு:2024 இறப்புகள்
பகுப்பு:20 – 21 ஆம் நூற்றாண்டுக் கால கருநாடக இசைக் கலைஞர்கள்
பகுப்பு:திருச்சிராப்பள்ளி இசைக்கலைஞர்கள்
முதலாம் இராச உடையார்

**முதலாம் இராச உடையார்** (2 சூன் 1552 - 20 சூன் 1617) என்பவர் மைசூரின் மன்னராக 1578 முதல் 1617 வரை இருந்தவர். இவர் மைசூர் மன்னர் நான்காம் சாமராச உடையாரின் மூத்த மகனாவார்.

## ஆட்சி விரிவாக்கம்
இராச உடையார் துவக்கத்தில் 33 சிற்றூர்களுக்கும் 300 வீரர்களுக்கும் தலைவனாக இருந்தார். விசயநகர குறுநில மன்னரான இவர், பேரரசின் வலிவு குன்றியதை தனக்கு சாதகமாக்கிக்கொண்டு, படிப்படியாக புதிய பகுதிகளை வென்று தன் அரசை விரிவுபடுத்தினார். 1612 இல் மண்டலத் தலைநகரான சீரங்கப்பட்டணத்தை கைப்பற்றினார். இவ்வெற்றியினால் மைசூர் வரலாற்றில் புதிய அத்தியாயம் தொடங்கியது. சீரங்கப்பட்டணம் உடையார்களின் அரசியல் மையமானது. சீரங்கப்பட்டண வெற்றியைத் தொடர்ந்து, இராச உடையார் தன் நாட்டின் வட பகுதியில் இருந்த செகதேவிராயர்களின் ஆட்சிப் பகுதிகளையும், தென்பகுதியிலிருந்த பாளையக்களையகாரர்களின் தெற்கு, கிழக்கு பகுதிகளையும் வென்று தன் அரசோடு இணைத்துக்கொண்டான்.  

## குறிப்புகள்

பகுப்பு:மைசூர் அரசர்கள்
பகுப்பு:1552 பிறப்புகள்
பகுப்பு:1617 இறப்புகள்
 பகுப்பு:இந்திய அரசர்கள்
ஆறாம் சாமராச உடையார்

**ஆறாம் சாமராச உடையார்** (21 ஏப்ரல் 1603 - 2 மே 1637) என்பவர் மைசூரின் மன்னராக 1617 முதல் 1637 வரை இருந்தவர்.இவர் முதலாம் இராச உடையாரின் பேரனானாவார். தாத்தாவின் மறைவுக்கு பிறகு ஆறாம் சாமராச உடையார் 3.7.1617 இல் பதவியேற்றார். இவர் சிறுவனாக இருந்தமையால் நிருவாக பொறுப்பை தளவாய் ஏற்றுக்கொண்டான். உரிய வயது அடைந்ததும் 1620 இல் ஆட்சி பொறுப்பேற்றார்.

## ஆட்சி விரிவாக்கம்
பேரரசின் வலிவு குன்றியதை தங்களுக்கு சாதகமாக்கிக்கொண்டு  தளவாயும், அரசனும் படிப்படியாக புதிய பகுதிகளை வென்று தான் அரசை விரிவுபடுத்தினா். செகதேவிராயர்களின் தலைநகரான சென்னபட்டணத்தையும் வென்று தன் அரசோடு இணைத்துக்கொண்டானர்.

## குறிப்புகள்

பகுப்பு:மைசூர் அரசர்கள்
பகுப்பு:1603 பிறப்புகள்
பகுப்பு:1637 இறப்புகள்
 பகுப்பு:இந்திய அரசர்கள்
இரண்டாம் இராச உடையார்

**இரண்டாம் இராச உடையார்** (26 மே 1612 - 8 அக்டோபர் 1638) என்பவர் மைசூரின் மன்னராக 1637 முதல் 1638 வரை இருந்தவர்.இவர் முதலாம் இராச உடையாரின் நான்காவது மகனாவார்

## குறிப்புகள்

பகுப்பு:மைசூர் அரசர்கள்
பகுப்பு:1612 பிறப்புகள்
பகுப்பு:1638 இறப்புகள்
 பகுப்பு:இந்திய அரசர்கள்
கொர்பு மலை

**கொர்பு மலை** (மலாய் மொழி: *Gunung Korbu*; ஆங்கிலம்: *Mount Korbu*) என்பது மலேசியா, பேராக் மாநிலத்தில் அமைந்து உள்ளது. தித்திவாங்சா மலைத் தொடரில் மிக உயர்ந்த மலை. 1885-ஆம் ஆண்டு, பிரித்தானிய நில அளவாய்வாளர் வில்லியம் கேமரன் என்பவர் கொர்பு மலை இருப்பதைக் கண்டுபிடித்தார். இவர்தான் கேமரன் மலையையும் வெளியுலகிற்கு அறிமுகம் செய்தவர்.

தீபகற்ப மலேசியாவில் இரண்டாவது உயரமான மலை. இதன் உயரம் 2,183 மீட்டர்கள். இந்த மலையில் ஏறுபவர்களுக்கு நல்ல உடல் நலத்தகுதி இருக்க வேண்டும். முதன்முறையாக மலை ஏறுபவர்கள் இந்த மலையைத் தவிர்ப்பது நல்லது. மலேசியாவில் இருந்து சென்று, இமயமலை ஏறிச் சாதனை படைத்தவர்களில் பெரும்பாலோர், முதலில் இந்த கொர்பு மலையில் ஏறி தான் பயிற்சி, அனுபவம் பெற்றனர்.

## விளக்கம்

இந்த மலையில் ஏறுவதற்கு முறையான பாதைகள் இல்லை. வழி நெடுகிலும் கரடு முரடான பாறைகள். பல ஆறுகளைக் கடந்து செல்ல வேண்டும். உள்ளூர் வழிகாட்டியை நியமித்துக் கொள்ள வேண்டும். பல இடங்களில் செங்குத்தான பாறைக் குன்றுகள் உள்ளன. பெரும்பாலான நாட்களில் மழை பெய்து கொண்டே இருக்கும். ஆறுகளில் வெள்ளம் அடிக்கடி பெருக்கெடுக்கும்.

35 கி.மீ. நீளம் கொண்ட கொர்பு மலைப் பாதையில் அடையாளக் குறியீடுகள் இல்லை. அதனால் மலையேறிகள் காணாமல் போவது அடிக்கடி நடைபெறும் நிகழ்ச்சிகளாகும். கொர்பு மலைக்கு அருகில் இன்னும் ஒரு மலை உள்ளது. அதன் பெயர் காயோங் மலை. இதன் உயரம் 2,173 மீட்டர்கள். கொர்பு மலையின் உச்சியில் இருந்து ஒரு மணி நேரத்தில் காயோங் மலையைச் சென்று அடையலாம்.

பேராக், ஈப்போ, தஞ்சோங் ரம்புத்தான் நகர் வழியாக கொர்பு மலைக்குச் செல்லலாம். மலை உச்சியை அடைவதற்கு இரண்டு அல்லது மூன்று நாட்கள் பிடிக்கும். மேலும் ஒரு கடினமான பாதை இருக்கிறது. பகாங், கேமரன் மலை, தானா ராத்தா வழியாக யோங் பெலார் மலை, காயோங் மலை ஆகிய மலைகளைக் கடந்து கொர்பு மலை உச்சியை அடையலாம்.

### ஏழு மலைகள்

தீபகற்ப மலேசியாவின் **G7** எனும்  (*G* என்பது *Gunung* எனும் மலாய்ச் சொல்: *மலை* என பொருள்படும்) மலைகளில் இதுவும் ஒன்றாகும். தீபகற்ப மலேசியாவின் மிக உயர்ந்த 7 மலைகளை ஜி7 மலைகள் என அழைக்கிறார்கள்.

மலேசிய தீபகற்பத்தில் உள்ள ஏழு உயரமான மலைகள் ஜி7 என அழைக்கப்படுகின்றன.

# G1 தகான் மலை – 2187மீ
# G2 கொர்பு மலை – 2183மீ
# G3 யோங் பெலார் மலை – 2181மீ
# G4 காயோங் மலை – 2173மீ
# G5 சாமா மலை – 2171மீ
# G6 யோங் யாப் மலை – 2168மீ
# G7 உலு செப்பாட் மலை – 2161மீ

கினபாலு மலை (4095 மீ) போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம். ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் விலங்குகள் என அழைப்பதும் உண்டு.

### தஞ்சோங் ரம்புத்தான் பாதையில் உள்ள இடங்கள்

# கம்போங் ஒராங் அஸ்லி - மலேசியப் பூர்வீக குடிமக்களின் இருப்பிடம்.
# டாத்தாரான் பாச்சாட் - இரத்தம் குடிக்கும் அட்டைகளின் இருப்பிடம்
# கேம் சரோஜா - சரோஜா முகாம் 
# கேம் கிஜாங் - கிஜாங் கேம்
# லாஸ்ட் வாட்டர் பாயிண்ட் - கடைசியாக தண்ணீர் கிடைக்கும் இடம்
# போத்தாக் - மொட்டைத் திடல்
# கொர்பு மலை உச்சி

## இவற்றையும் பார்க்க
* மலேசிய மலைகளின் பட்டியல்

## சான்றுகள்

பகுப்பு:மலேசிய மலைகள்
பகுப்பு:பேராக்
போகாரோ சட்டமன்றத் தொகுதி

﻿ என்பது ஜார்க்கண்டின் சட்டமன்றத்திற்கான தொகுதியாகும். இது தன்பாத் மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* போகாரோ மாவட்டம் (பகுதி)
** சாஸ் காவல் வட்டம்

## சட்டமன்ற உறுப்பினர்
* 2014 - இன்று வரை: பிரஞ்சி நாராயண் (பாரதிய ஜனதா கட்சி)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:போகாரோ மாவட்டம்
டும்ரி சட்டமன்றத் தொகுதி

﻿ என்பது ஜார்க்கண்டின் சட்டமன்றத்திற்கான தொகுதியாகும். இது கிரீடீஹ் மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* கிரீடீஹ் மாவட்டம் (பகுதி)
** டும்ரி, நவாடீஹ் காவல் வட்டங்கள்

## சட்டமன்ற உறுப்பினர்
* 2014 - இன்று வரை: ஜகர்நாத் மத்தோ (ஜார்க்கண்டு முக்தி மோர்ச்சா)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:கிரீடீஹ் மாவட்டம்
சிற்றூர் வட்டம்

**சிற்றூர் வட்டம்** () கேரள மாநிலம் பாலக்காடு மாவட்டத்தில் அமைந்துள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக சிற்றூர் நகரம் உள்ளது. இந்த வட்டத்தின் கீழ் இருபது வருவாய்க் கிராமங்கள் உள்ளன..

## மக்கள் வகைப்பாடு
இந்தியா 2011 ஆம் ஆண்டு மக்கள் தொகை கணக்கெடுப்பின்படி  4,37,738 மக்கள் இங்கு வசிக்கின்றார்கள். இவர்களில் 215,309 ஆண்கள், 222,429 பெண்கள் ஆவார்கள். சிற்றூர் வட்ட மக்களின் சராசரி கல்வியறிவு 89.73% ஆகும், இதில் ஆண்களின் கல்வியறிவு 93.83%, பெண்களின் கல்வியறிவு 85.90% ஆகும். இது இந்திய தேசிய சராசரி கல்வியறிவான 59.5% விட கூடியது. சிற்றூர் வட்டம் மக்கள் தொகையில் 40,994 பேர்  ஆறு வயதுக்குட்பட்டோர் ஆவார்கள் .

## மேற்கோள்கள்

பகுப்பு:பாலக்காடு மாவட்டத்திலுள்ள வட்டங்கள்
வேலுசாமி இராதாகிருஷ்ணன்

**அகண்டன் வேலுசாமி இராதாகிருஷ்ணன்** (*Akandhan Velusami Radhakrishnan*, பிறப்பு: 1 ஆகத்து 1952) இலங்கையின் மலையகத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## வாழ்க்கைச் சுருக்கம்
இராதாகிருஷ்ணன் 1952 ஆகத்து 1 ஆம் நாள் நுவரெலியா மாவட்டம், பொகவந்தலாவையில் உள்ள இராணிகாடு தோட்டத்தில் பிறந்து கந்தப்பளை கோட்லோஜ் தோட்டத்தில் வளர்ந்தார். நுவரெலியா புனித திரித்துவக் கல்லூரி, கொழும்பு சென் பீட்டர்சு கல்லூரி, யோசப் கல்லூரி ஆகியவற்றில் கல்வி கற்றவர். திருமணமான இவருக்கு நான்கு பிள்ளைகள் உள்ளனர்.

## அரசியலில்
இராதாகிருஷ்ணன் 1991 இல் இலங்கைத் தொழிலாளர் காங்கிரஸ் கட்சியின் வேட்பாளராக நுவரெலியா பிரதேச சபைக்கு தெரிவு செய்யப்பட்டு அதன் தலைவராக நியமிக்கப்பட்டார். 1999 இல் மத்திய மாகாணசபை உறுப்பினராகத் தேர்ந்தெடுக்கப்பட்டார். கலாசார மற்றும் தமிழ்க் கல்விக்கான மாகாணசபை அமைச்சரானார். 2004 மாகாணசபைத் தேர்தலில் ஐக்கிய தேசியக் கட்சியின் சார்பில் போட்டியிட்டு மீண்டும் மாகாணசபை உறுப்பினரானார். 2009 மாகாணாசபைத் தேர்தலில் ஐக்கிய மக்கள் சுதந்திரக் கூட்டணி (ஐமசுக) வேட்பாளராகப் போட்டியிட்டு வெற்றி பெற்றார். 2009 மார்ச்சில் மாகாணசபை அமைச்சராக நியமிக்கப்பட்டார்.

2010 நாடாளுமன்றத் தேர்தலில் ஐமசுக வேட்பாளராக நுவரெலியாவில் போட்டியிட்டு நாடாளுமன்றம் சென்றார். 2010 செப்டம்பர் 11 இல் இராதாகிருஷ்ணன் இலங்கை தொழிலாளர் காங்கிரஸ் கட்சியில் இருந்து விலகி சுயேட்சை நாடாளுமன்ற உறுப்பினராக ஐமசுக விற்கு ஆதரவளித்தார். 2010 அக்டோபர் 7 இல் மலையக மக்கள் முன்னணியில் சேர்ந்து அதன் அரசியல் பிரிவுத் தலைவரானார். 2014 அக்டோபர் 9 இல் தாவரவியல் பூங்காக்கள் பொது பொழுது போக்கு அலுவல்கள் பிரதி அமைச்சராக நியமிக்கப்பட்டார்.

2014 டிசம்பர் 10 இல் ஐமசுக அரசில் இருந்து விலகிய இராதாகிருஷ்ணன் 2015 அரசுத்தலைவர் தேர்தலில் போட்டியிட்ட எதிரணியின் பொது வேட்பாளரான மைத்திரிபால சிறிசேனவிற்குத் தனது ஆதரவைத் தெரிவித்தார். தேர்தலுக்குப் பின்னர் புதிய அரசுத்தலைவராகத் தெரிவான சிரிசேன இவரைக் கல்வி இராசாங்க அமைச்சராக நியமித்தார்.

2015 ஆம் ஆண்டில் இராதாகிருஷ்ணன் சனநாயக மக்கள் முன்னணியின் தலைவர் மனோ கணேசன், மற்றும் பழனி திகாம்பரம் ஆகியோருடன் இணைந்து தமிழ் முற்போக்குக் கூட்டணி என்ற கூட்டமைப்பை ஆரம்பித்தார். இக்கூட்டணி 2015 நாடாளுமன்றத் தேர்தலில் ஐக்கிய தேசியக் கட்சியுடன் இணைந்து போட்டியிடுகிறது.

## மேற்கோள்கள்

பகுப்பு:1952 பிறப்புகள்
பகுப்பு:இலங்கைத் தொழிலாளர் காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கை மாகாண சபை அமைச்சர்கள்
பகுப்பு:தமிழ் முற்போக்குக் கூட்டணி அரசியல்வாதிகள்
பகுப்பு:இலங்கையின் துணை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பீ. ஜீ. வர்கீஸ்

**பீ. ஜீ. வர்கீஸ்** (பூபிலி ஜார்ஜ் வர்கீஸ்,  ஜூன் 21,  1927- 30 திசம்பர் 2014) என்பவர் ஒரு இதழிகையாளராகவும், தாளிகை ஆசிரியராகவும் எழுத்தாளராகவும் விளங்கியவரவார். ரமன் மகசசே விருது பெற்றவர்.

## பிறப்பும் கல்வியும்
டேராடூன் பள்ளியில் பயின்றார். பின்னர், தில்லியில் உள்ள ஸ்டீபன் கல்லூரியில் பொருளியல் கல்வி கற்றார். கேம்பிரிச்சில் திரினிட்டிக் கல்லூரியில் சேர்ந்து முதுநிலைப் பட்டம் பெற்றார் .

## இதழியல் பணி
முதலில் டைம்சு ஆப் இந்தியாவிலும், பின்னர் இந்துஸ்தான் டைம்ஸ் செய்தித் தாளிலும் பணியாற்றினார். இந்தியன் எக்சுபிரசு நிறுவனத்திலும் ஆசிரியராக இருந்தார். அப்போதைய பிரதமரான இந்திரா காந்தி கொண்டுவந்த நெருக்கடி நிலையை எதிர்த்தார் . மனித உரிமைகளுக்குச் சார்பாகச் செயற்பட்டார். செய்தித்தாள்கள் ஆசிரியப்பணி எழுத்துப்பணி அல்லாது சில நூல்களையும் எழுதினார்

## பிற செயல்கள்
* 1966-69 ஆண்டுகளில், அப்போதைய பிரதமரான இந்திரா காந்தியின் செய்தி ஆலோசகராகப் பணி புரிந்தார்.
* கேரளத்தில் உள்ள மாவேலிக்கரா தொகுதியில் நாடாளுமன்றத் தேர்தலில் தனி வேட்பாளராகப் போட்டியிட்டார். ஆனால் தோல்வி அடைந்தார். 
* 2002 இல் குசராத்தில் நிகழ்ந்த வன்செயல்களை ஆராயும் பொருட்டு அமைக்கப் பட்ட குழுவில் இடம் பெற்றார்.
* தில்லியில் கொள்கை ஆய்வு மையத்தில் பொறுப்பேற்று இருந்தார்.

## நூல்கள்
* Waters of Hope (1990)
* Winning the future (1994)
* First Draft: Witness to Making of Modern India
* Warrior of the Fourth Estate (2005)

## விருதுகள்
* மகசேசே விருது (1975)
* அசாம் சங்கரதேவ விருது (2005)
* உபேந்திரநாத் பிரம சோல்டியர் விருது (2013)

## மேற்கோள்
* http://www.bgverghese.com/about.htm
* http://www.outlookindia.com/blogs/post/KonanPushpara-BG-Verghese-Denies-CoverUp-Charges/3186/31

பகுப்பு:இதழாசிரியர்கள்
பகுப்பு:2014 இறப்புகள்
பகுப்பு:ரமோன் மக்சேசே விருது பெற்றோர்
பகுப்பு:1927 பிறப்புகள்
பகுப்பு:1926 பிறப்புகள்
மலேசிய மலைகளின் பட்டியல்

மலேசியாவில் 1426 மலைகள் உள்ளன.
இந்தப் பட்டியல், மலேசியாவில் மிக உயரமான மலைகளில் இருந்து மிகக் குறைவான உயரம் கொண்ட மலைகளின் பட்டியலை வரிசைப் படுத்துகிறது.

ஒரு மலை அமைந்து இருக்கும் நிலப் பகுதியில் இரண்டு அல்லது மூன்று மாநிலங்களின் பெயர்கள் இருக்கலாம். அது அந்த மலையின் எல்லைப் பகுதி மாநிலங்களைக் குறிப்பதாக அமையும். இந்தப் பட்டியல் முழுமை அடையவில்லை. அவ்வப்போது புதுப்பிக்கப்படும்.

## மலைகளின் பட்டியல்

## படத்தொகுப்பு

File:Mount Kinabalu.jpg|சபா கினபாலு மலை 
File:Gunung Tahan. Snapped from Gunung Tangga Lima Belas.jpg| பகாங்  தகான் மலை 
File:Gunung Ledang from Muar River.jpg| ஜொகூர் லேடாங் மலை 
File:Banjaran titiwangsa2.jpg| பகாங் தித்திவாங்சா மலைத்தொடர்.
File:Mount Murud Summit 02.jpg| சரவாக் மூருட்டு மலை 
File:Mount_Santubong_from_Santubong_Bridge.jpg| சரவாக் சாந்துபோங் மலை


## மேற்கோள்கள்

## வரைபட நூல்கள்
*  Atlas Moden: Malaysia dan Dunia
* http://books.google.com.my/books?id=g63vuaasxrgC&pg=PA386&lpg=PA386&dq=kledang.+808m&source=bl&ots=MKrVvnMYFN&sig=iuaiuJpyZRQsp8K5UvGEaUrXsbQ&hl=en&sa=X&ei=5BGKT42NJozirAf6-KCsCw&ved=0CDMQ6AEwAg - A Field Guide to the Birds of Peninsular Malaysia and Singapore

## வெளி இணைப்புகள்
*   Info Gunung - Gunung-gunung Malaysia 
*  Climb Malaysia Mountains. There are Hundreds To Choose From
*   Malaysian Mountains and Highlands
*   Mountains In Malaysia,  Ethan Shaw, Demand Media

‎


பகுப்பு:மலேசியா தொடர்பான பட்டியல்கள்
இத்தாலிய ஆட்டம் (சதுரங்கம்)

**இத்தாலிய ஆட்டம்** (*Italian Game*) என்பது சதுரங்கத் திறப்புக்களின் குடும்பமாகும். இது பின்வரும் நகர்த்தல்களுடன் ஆரம்பமாகும்.
**
:1. e4 e5
:2. Nf3 Nc6
:3. Bc4**

இத்தாலியன் ஆட்டம் ஒரு பழமையான திறப்பாட்டமாகும். இது 16 நூற்றாண்டில் விரிவாக்கப்பட்டது. இதன் பிரதான வழியானது கிரேக்கோவால் அறிமுகப்படுத்தப்பட்டது. இந்த ஆட்டத்தின் பிரதான நகர்த்தலானது வெள்ளை மந்திரியை c4 என்ற இடத்திற்கு நகர்த்தலாகும். ஆகையால் இத்தாலியன் மந்திரி என அழைக்கப்படுகிறது. கருப்பின் பெறுமதியான f7 கட்டத்தை கட்டுப்பாட்டுக்குக் கொண்டுவர ஆடப்படுகிறது.

## மேற்கோள்கள்

## வெளியிணைப்புகள்
*The Italian Game for Beginners 

பகுப்பு:சதுரங்கத் திறப்புகள்
பிரெஞ்சுத் தற்காப்பு

**பிரெஞ்சுத் தற்காப்பு** (French Defence) என்பது ஒரு சதுரங்கத் திறப்பாகும். இது 1. e4 e6 எனும் நகர்த்தல்களால் பாகுபடுத்தப்படுகிறது. இந்தத் தற்காப்பில் கருப்பு இராணியின் பக்கத்தில் பதில் தாக்குதல்கள் நடத்த வாய்ப்புகள் இருக்கின்றன. வெள்ளையானது இராசாவின் பக்கத்தில் கவனம் செலுத்தும். இந்தத் தற்காப்பில் பல வேறுபாடுகள் இருக்கின்றன.

## மேற்கோள்கள்

## வெளியிணைப்புகள்
* The Anatomy of the French Advance

பகுப்பு:சதுரங்கத் திறப்புகள்
மாகே தொடர்வண்டி நிலையம்

**மாகி தொடர்வண்டி நிலையம்** புதுவை யூனியன் பிரதேசத்தின் ஆட்சிக்கு  உட்பட்ட  மாகி பகுதியில் உள்ளது. மாகி தொடர்வண்டி நிலையத்தில் இரண்டு மேடைகள் உள்ளன. தன்னியக்க பணவழங்கி இயந்திரம் ஒன்றும் நிலையத்தின் வெளிபகுதியில் உள்ளது.

## இயக்கம்
மாகி தொடர்வண்டி நிலையத்தில் இருந்து இயக்கப்படும் தொடர்வண்டிகளும், வந்து சேரும் தொடர்வண்டிகளும் கீழே பட்டியலிடப்பட்டுள்ளன. 

## சான்றுகள்

பகுப்பு:மாகே மாவட்டம்
சனவரி 2015

**சனவரி 2015** (*January 2015*, **ஜனவரி 2015**), 2015 ஆம் ஆண்டின் முதலாம் மாதமாகும். இம்மாதம் ஒரு வியாழக்கிழமையில் துவங்கி 31 நாட்களின் பின்னர் சனிக்கிழமையில் முடிவடைகிறது. தமிழ் நாட்காட்டியின் படி தை மாதம் சனவரி 15 புதன்கிழமை தொடங்கி பெப்ரவரி 12 வியாழக்கிழமை முடிவடைகின்றது.

## சிறப்பு நாட்கள்
*சனவரி 1 - ஆங்கிலப் புத்தாண்டு
*சனவரி 7 - கிறிஸ்துமஸ் (மரபுவழி)
*சனவரி 12 - விவேகானந்தர் பிறந்தநாள்
*சனவரி 14 - போகி பண்டிகை
*சனவரி 15 - தைப்பொங்கல்
*சனவரி 15 - திருவள்ளுவர் ஆண்டு (2042) பிறப்பு
*சனவரி 16 - மாட்டுப் பொங்கல்
*சனவரி 17 - காணும் பொங்கல்
*சனவரி 26 - இந்தியக் குடியரசு நாள்
*சனவரி 26 - உலக சுங்கத்துறை நாள்
*சனவரி 26 - ஆஸ்திரேலியா நாள்
*சனவரி 30 - மகாத்மா காந்தி நினைவு நாள்

## நிகழ்வுகள்

## இறப்புகள்
*சனவரி 19 - ரஜ்னி கோத்தாரி, அரசியல் அறிஞர் (பி. 1928)
*சனவரி 23 - அப்துல்ல்லா, சவூதி அரேபிய மன்னர் (பி. 1924)
*சனவரி 24 - வி. எஸ். ராகவன், தமிழ்த் திரைப்பட, நாடக நடிகர் (பி. 1925)
*சனவரி 26 - ஆர். கே. லட்சுமண், கேலிச் சித்திர ஓவியர் (பி. 1921)

----

பகுப்பு:2015
2015
துருஸ்மாடி மலை

**துருசுமாடி மலை** (மலாய் மொழி: ***Gunung Trusmadi***; ஆங்கிலம்: ***Mount Trusmadi***) என்பது மலேசியாவில் இரண்டாவது உயர்ந்த மலையாகும். இது சபா, தம்புனான் மாவட்டத்தில், தம்புனான் நகரில் இருந்து 20 கி.மீ. தொலைவில் இருக்கிறது. மலேசியாவில் மிக உயர்ந்த மலையான கினபாலு மலைக்கு அருகாமையில் இருக்கும் இந்த மலையின் உயரம் 2,642 மீட்டர், (8,669 அடி).

துருசுமாடி மலை, தனித்தன்மை வாய்ந்த பல தாவர விலங்கினங்களுக்கு புகலிடமாக விளங்கி வருகிறது. அவற்றில் *pitcher plant* எனும் கெண்டி தாவரங்கள் பிரசித்தி பெற்றவை. பெரிய இலைக் குப்பி என்று அழைக்கப்படும் *Nepenthes macrophylla* எனும் தாவரம் துருசுமாடி மலையில் மட்டுமே காணப்படுகிறது.

இங்கேதான் துருசுமாடியென்சிசு எனும் அரிதான தாவரம் இருக்கிறது. துருசுமாடி எனும் பெயரில் இருந்து அந்தத் தாவரத்திற்கு துருசுமாடியென்சிசு எனும் பெயர் வைக்கப்பட்டது. இதன் மலைப்பாதைகள் மிகவும் கரடு முரடானவை. கினபாலு மலையை விட 1,453 மீட்டர்கள் உயரம் குறைவாக இருந்தாலும், இதில் ஏறுவது மிகவும் கடினம் என்று சொல்லப்படுகிறது. 

## துருசுமாடி வனங்காப்பகம்

துருசுமாடி வனங்காப்பகம் ரானாவ். தம்புனான், கெனிங்காவ் மாவட்டங்களின் எல்லையில் அமைந்து இருக்கிறது. அதில் ஒரு பகுதிதான் சபா வன நிர்வாகப் பிரிவின் கீழ் வருகிறது. துருசுமாடி வனங்காப்பகத்தைச் சபா வன நிர்வாகப் பிரிவு என்று அழைப்பது உண்டு. துருசுமாடி வனங் காப்பகம் தாவரவியலாளர்கள் ஆய்வுகள் செய்வதற்கு பல வசதிகளைச் செய்து கொடுத்துள்ளது. இதுவரை 600 வகையான தாவர இனங்கள் அடையாலம் காணப்பட்டு உள்ளன. 

இந்த வனங்காப்பகத்தைச் சுற்றிய பகுதிகளில் காட்டு மரங்களை வெட்டுவதற்கு அனுமதி அளிக்கப்பட்டு உள்ளது. சுற்றுச்சூழல் ஆர்வலர்கள் எதிர்ப்பு தெரிவித்து வருகின்றனர்.

## இவற்றையும் பார்க்க
* மலேசிய மலைகளின் பட்டியல்

## மேற்கோள்கள்

## வெளி இணைப்புகள்

* http://www.borneonativehomestay.com/Products/trusmadi.htm 
* https://web.archive.org/web/20040704232239/http://members.fortunecity.com/chinfahshin/1folder/trusmadi.html
* http://static.panoramio.com/photos/original/37395358.jpg 

பகுப்பு:மலேசிய மலைகள்
பகுப்பு:சபா
ஆமில்டன், நியூசிலாந்து

**ஆமில்டன்** (*Hamilton*) நியூசிலாந்தின் வடக்குத் தீவில் வைகாத்தோ வலயத்தின்  மக்கள்தொகைமிக்க  தலைநகரமாகும். 
 பரப்பளவில் 153,100 மக்கள்தொகையுடன் வைக்காத்தோ ஆற்றங்கரையில் அமைந்துள்ளது. இது நியூசிலாந்தின் நான்காவது மக்கள்தொகை மிக்க நகரமாகும்.

## மேற்சான்றுகள்

பகுப்பு:நியூசிலாந்து நகரங்கள்
ரேஞ்சர் 1

**ரேஞ்சர் 1** (Ranger 1) என்பது அமெரிக்காவின் நாசாவால் ரேஞ்சர் திட்டத்தில் ஏவப்பட்ட விண்கலன்களில் ஒன்றாகும். இவ்விண்கலம் ஆகஸ்ட் 23, 1961 ஆம் ஆண்டு செலுத்தப்பட்டது. இந்த ஏவுதலின் முதன்மைக் குறிக்கோள் நிலவுப் பயணத்திற்கு எடுத்துச் செல்ல வேண்டிய கருவிகளையும் நிலவுப் பயணம் தொடர்பான பிற தரவுகளையும் தெரிந்து கொள்வதாகும். மேலும், துணை குறிக்கோளாக விண்வெளியின் தன்மையை அறிவதும் அடங்கும். செலுத்துதலில் ஏற்பட்ட தோல்வியின் காரணமாய் இவ்விண்கலம் பூமியின் தாழ் வட்டப்பாதையை விட்டு வெளியே செல்ல இயலவில்லை. எனவே இத்திட்டம் பகுதி அளவே வெற்றியடைந்த திட்டமாகும்.

## வடிவம்
விண்கலமானது அறுகோண வடிவத்தில் வடிவமைக்கப்பட்டது. இதில் 5.4 மீட்டர் நீலமுடைய இரண்டு சூரிய மின் தகடுகள் இருந்தன. விண்கலத்தின் கீழ்ப் பகுதியில் அதிதிறன் ஒலிவாங்கி/செலுத்தி (ஆண்டெனா) இணைக்கப்பட்டிருந்தது. இவ்விண்கலம் பூமியை 60,000 - 11,00,000 கிலோமீட்டர் நீள்வட்டப்பாதையில் நிலைநிறுத்துமாறு செலுத்தத் திட்டமிடப்பட்டது.

## தாமதம்
தொழில் நுட்பக் காரணங்களால் இவ்விண்கலத்தை செலுத்தும் நிகழ்வு ஐந்து முறை ஒத்திவைக்கப்பட்டது. ஜூலை 26, 1961- ல் ஏவுவதாய் திட்டமிடப்பட்ட இத்திட்டம் கடைசியில் ஆகஸ்ட் 23, 1961- ல் ஏவப்பட்டது.

## ஏவுதல்
ஆகஸ்ட் 23, 1961- ல் ஏவப்பட்ட போது இதன் முதல் நிலை சரியாக இயங்கியது. விண்கலத்தின் உயரத்தை அதிகரிக்க இயலாமல் போனதால் விண்கலம் செலுத்து வாகனத்திலிருந்து விடுவிக்கப்பட்டு, ஆகஸ்ட் 30, 1961 அன்று பூமியை அடைந்தது. இதன் மூலம் மிகக் குறைந்த அளவு தகவல்களே பெறப்பட்டன.

## மேற்கோள்கள்

பகுப்பு:ரேஞ்சர் திட்டம்
பகுப்பு:விண்வெளிக்கலங்கள்
வெளித்தொடு முக்கோணம்

வடிவவியலில் ஒரு முக்கோணத்தின் வெளிவட்டங்கள் அம் முக்கோணத்தைத் தொடும் மூன்று புள்ளிகளை இணைத்து வரையப்படும் முக்கோணம் **வெளித்தொடு முக்கோணம்** (*extouch triangle*) எனப்படுகிறது.

## ஆட்கூறுகள்
a,b,c -முக்கோணத்தின் பக்க நீளங்கள்;  A, B, C முறையே இப் பக்கங்களுக்கு எதிர்க் கோணங்கள் எனில், வெளித்தொடு முக்கோணத்தின் உச்சிகளின் முக்கோட்டு ஆட்கூறுகள் (trilinear coordinates):

:T_A = 0 : \csc^2{\left( B/2 \right)} : \csc^2{\left( C/2 \right)}
:T_B = \csc^2{\left( A/2 \right)} : 0 : \csc^2{\left( C/2 \right)}
:T_C = \csc^2{\left( A/2 \right)} : \csc^2{\left( B/2 \right)} : 0
:::(அல்லது)
:T_A = 0 : \frac{a-b+c}{b} : \frac{a+b-c}{c}
:T_B = \frac{-a+b+c}{a} : 0 : \frac{a+b-c}{c}
:T_C = \frac{-a+b+c}{a} :  \frac{a-b+c}{b} : 0

## தொடர்புடைய வடிவங்கள்
;பிளப்பிகள்
மூல முக்கோணத்தின் ஒவ்வொரு உச்சியையும் அதன்  வெளித்தொடு முக்கோணத்தின் ஒத்த உச்சியையும் இணைக்கும் மூன்று கோடுகளும் மூல முக்கோணத்தின் பிளப்பிகள் ஆகும். இம் மூன்று பிளப்பிகளும் நாகல் புள்ளியில் சந்திக்கின்றன. மேலும் அவை மூல முக்கோணத்தின் சுற்றளவை இருசமக்கூறிடுகின்றன

;மாண்டர்ட் உள் நீள்வட்டம்
மாண்டர்ட் உள்நீள்வட்டம், மூல முக்கோணத்தின் மூன்று பக்கங்களையும் வெளித்தொடு முக்கோணத்தின் மூன்று உச்சிப்புள்ளிகளில் தொடுகின்றது.

## பரப்பளவு

வெளித்தொடு முக்கோணத்தின் பரப்பளவு A_T:

:A_T= A  \frac{2r^2s}{abc}

இங்கு  A, s, r மூன்றும் முறையே, மூல முக்கோணத்தின் பரப்பளவு, அரைச்சுற்றளவு, உள்வட்டத்தின் ஆரம் ஆகியவற்றைக் குறிக்கும். a, b, c மூன்றும் மூல முக்கோணத்தின் பக்கநீளங்களாகும்.

இதுவே உட்தொடு முக்கோணத்தின் பரப்பளவும் ஆகும்.

## மேற்கோள்கள்

## வெளியிணைப்புகள்
* Extouch triangle at MathWorld

பகுப்பு:முக்கோண வடிவவியல்
பகுப்பு:வட்டங்கள்
பகுப்பு:முக்கோணங்கள்
முதலாம் நரசராச உடையார்

**முதலாம் நரசராச உடையார்** அல்லது கண்டீரவ நரசராச உடையார் என்பவர் மைசூரின் மன்னராக 1638 முதல் 1659 வரை இருந்தவர். இவர் விசயநகர பேரரசர்களான இரண்டாம் வேங்கடவன், ஆறாம் சீரங்கன், பீசப்பூரின் முகமது அதில் சா, இக்கேரியின் வீரபத்ர நாயக்கன், சிவப்ப நாயக்கன், மதுரையின் திருமலை நாயக்கன் ஆகியோரின் சம காலத்தவர்.

## வெற்றிகள்
இவர் தன் ஆட்சி துவக்கத்திலேயே பீசப்பூர் இரனதுல்லா கான் தலைமையிலான படையெடுப்பை எதிர்கொள்ள நேர்ந்தது. அவர்களை விரட்டி அடித்தார்.
தாணாய்கன் கோட்டை, சத்தியமங்கலம், ஓசூர், முதலிய பகுதிகளை கைப்பற்றினார். 1641இல் கெட்டி முதலியாரின் பகுதிகள், 1652இல் பீசப்பூர் ஆட்சியிலிருந்த மேற்கு பாராமகால், வீரபத்ர துர்க்கம், பென்னாகரம், தர்மபுரி, தேன்கனிக்கோட்டை பகுதிகள், கோயமுத்தூர் பகுதி போன்ற பகுதிகளை வென்று மைசூருடன் இணைத்தார்.

## பணிகள்
வெற்றிகளால் வந்த வருவாயைக் கொண்டு சீரங்கப்பட்டண கோட்டையைப் பலப்படுத்தினார். ஒரு தங்க சாலை அமைத்து தன் பெயரால் **கண்டீராயி ஹண** என்னும் தங்க நாணயங்களையும், **ஆனெகாசு** என்ற பெயரில் செப்பு காசுகளையும் வெளியிட்டார்.

## குறிப்புகள்

பகுப்பு:மைசூர் அரசர்கள்
பகுப்பு:1659 இறப்புகள்
 பகுப்பு:இந்திய அரசர்கள்
தொட்ட தேவராச உடையார்

**தொட்ட தேவராச உடையார்** அல்லது **தொட்ட கெம்ப தேவராச உடையார்** என்பவர் மைசூரின் மன்னராக 1659 முதல் 1673. வரை இருந்தவர். 1673இல் இறந்தார்.

## வெற்றிகள்
இவர் தன் ஆட்சி துவக்கத்திலேயே சீரங்கப்பட்டணம், இக்கேரியின் முதலாம் சிவப்ப நாயக்கனால் முற்றுகையிடப்பட்டது. கி.பி.1661 முதல் 1664 வரை இக்கேரிக்கும், மைசூருக்கும் பல போர்கள் நடைபெற்றன.
1668 இல் இவர் ஈரோடு, தாராபுரம், குணிக்கல் போன்ற பகுதிகளை வென்று மைசூருடன் இணைத்தார்.

## குறிப்புகள்

பகுப்பு:மைசூர் அரசர்கள்
பகுப்பு:1673 இறப்புகள்
 பகுப்பு:இந்திய அரசர்கள்
ஆலப்புழா தொடருந்து நிலையம்

**ஆலப்புழை ரயில் நிலையம்**, கேரளத்தின் ஆலப்புழை மாவட்டத்தில் உள்ள ஆலப்புழா என்னும் நகரத்தில் உள்ளது. இது எர்ணாகுளம் - காயங்குளம் ரயில் வழித்தடத்தில் உள்ளது. இந்த நிலையத்தை இந்திய ரயில்வேயின் தென்னக ரயில்வே கோட்டத்தினர் இயக்குகின்றனர்.

## தொடர்வண்டிகள்
### கிளம்பும் வண்டிகள்
:விரைவுவண்டிகள்

:பயணியர் வண்டிகள்

## சான்றுகள்

பகுப்பு:ஆலப்புழை மாவட்டத்திலுள்ள தொடருந்து நிலையங்கள்
மான்டார்ட் உள்நீள்வட்டம்

வடிவவியலில் ஒரு முக்கோணத்தின்  **மான்டார்ட் உள்நீள்வட்டம்** (*Mandart inellipse*) என்பது, முக்கோணத்தின் வெளிவட்டங்கள் முக்கோணத்தின் பக்கங்களைத் தொடும் புள்ளிகளில் அப்பக்கங்களைத் தொட்டவாறு முக்கோணத்திற்குள் வரையப்படும் நீள்வட்டம் ஆகும் (இத் தொடுபுள்ளிகள் வெளித்தொடு முக்கோணத்தின் உச்சிகளாகவும், பிளப்பிகளின் முனைகளாகவும் அமைகின்றன). 19 ஆம் நூற்றாண்டின் இறுதியில் இந்த நீள்வட்டம் குறித்த இரு கட்டுரைகளை வெளியிட்ட கணிதவியலாளர் ஹெச். மான்டார்ட்  என்பவரின் பெயரால் இது "மான்டார்ட் நீள்வட்டம்" என அழைக்கப்படுகிறது.

மான்டார்ட் உள்நீள்வட்டத்தைத் தரும் பண்பளவைகள்:
:x:y:z=\frac{a}{b+c-a}:\frac{b}{a+c-b}:\frac{c}{a+b-c}
இங்கு  *a*, *b*,  *c* மூன்றும் மூல முக்கோணத்தின் பக்கநீளங்கள்.

## மேற்கோள்கள்

## வெளியிணைப்புகள்
*

பகுப்பு:முக்கோண வடிவவியல்
நியூட்டனின் நிறத்தட்டு

thumbnail|நியூட்டன் தட்டு
கதிரவனின் ஒளியானது ஒரு முப்பட்டகத்தின் வழியாகச் செல்லும்போது அவ்வொளியானது ஊதாவிலிருந்து சிவப்பு ஈறாக ஏழு வண்ணங்களாகப் பிரிகின்றது. ஒரு திரையில் இதனைப் பெறமுடியும். இவ்வண்ணங்களின் அடுக்கே நிறமாலை (Spectrum) எனப்படுகிறது. வெண்மையான சூரியனின் கதிர்கள் இந்த ஏழு வண்ணங்களின் சேர்க்கையே எனத் தெரிகிறது. ஒரு வட்டமானத் தட்டில் இவ்வண்ணங்களின் செறிவிற்கு தகுந்தவாறு வண்ணங்களை எழுதி, அத்தட்டினை வேகமாகச் சுழற்ற, தட்டு வெண்மையாகத் தோன்றக் காணலாம். இந்தத் தட்டே நியூட்டனின் நிறத்தட்டு எனப்படுகின்றது. ஏழு நிறங்களின் சேர்க்கையே வெண்ணொளி எனக் காட்ட இச்சோதனை உதவுகின்றது. இதை ஐசக் நியூட்டன் உருவாக்கினார்.

## சான்றுகள்

## மேற்கோள்கள்

பகுப்பு:நிறமாலையியல்
இராணுவ உளவியல்

**இராணுவ உளவியல்** அல்லது **படைத்துறை உளவியல்** (*Military psychology*) என்பது ஆராய்ச்சி, வடிவமைப்பு, உளவியல் கோட்பாடுகள் மற்றும் புரிதல் மற்றும் ஊகம் நோக்கிய அனுபவத் தரவின் பயன்பாடு, இராணுவ நடவடிக்கைகள் முன்னெடுக்கப்படுவதவை விரும்பாத, அச்சுறுத்தக்கூடிய அல்லது குறிப்பிடத்தக்க ஆபத்தாகக் கருதப்படும் நட்பு அல்லது எதிரிப் படைகள் அல்லது குடிமக்களின் நடத்தையை ஊகித்து நடத்தையை எதிர்கொள்ளல் ஆகும். இராணுவ உளவியல் படைத்துறையினரால் பயன்படுத்தப்பட்ட கருவிக்குள் வேறுபட்ட உளவியல் ஒழுங்குமுறைகளின் உபக்கிளை குழுக்களை மாற்றுகிறது. அத்துடன் படைத்துறைக் கருவிகள் எல்லாம் போரின் மன அழுத்தங்களில் இருந்து படைகள் மீண்டு சிறப்பாக இருக்கும் அதேவேளை, எதிரிப்படைகள் எளிதாக வெற்றியடையாது நிரந்தரமற்ற தன்மையில் வைக்கும் உளவியல் கொள்கைகளைப் பயன்படுத்துகிறது.

## இதனையும் பார்க்க
*உளவியற் போர்

## உசாத்துணை

## வெளி இணைப்பு
* The Center for Deployment Psychology at the Uniformed Services University of the Health Sciences

பகுப்பு:படைத்துறை உளவியல்
மலபார் விரைவுத் தொடருந்து

**மலபார் விரைவுத் தொடருந்து** (ஆங்கிலம்: Malabar Express, மலையாளம்: മലബാര്‍ എക്സ്പ്രസ്സ്‌) என்பது இந்தியாவின் தென்மேற்குப் பகுதியான மலபார் கடற்கரைப் பகுதியில் ஓடும் தொடர்வண்டி ஆகும். இது மங்களூர் சென்ட்ரல் நிலையத்திற்கும் திருவனந்தபுரம் சென்ட்ரல் நிலையத்திற்கும் இடையே செல்லும். வட கேரளத்தையும் தென் கேரளத்தையும் இத்தொடர்வண்டி இணைக்கிறது. இத்தொடர்வண்டி முதலில் சென்னைக்கும் மலபாருக்கும் இடையே இயக்கப்பட்டது. மொத்தப் பயணத் தொலைவு 634 கிலோமீட்டர்கள் ஆகும்.

## சான்றுகள்

*மலபார் எக்ஸ்பிரஸ்: வண்டி எண் 16629, திருவனந்தபுரம்-->மங்களூர்
*மலபார் எக்ஸ்பிரஸ்: வண்டி எண் 16630, மங்களூர்-->திருவனந்தபுரம்

பகுப்பு:கேரளத்தில் தொடருந்துப் போக்குவரத்து
பகுப்பு:இந்திய விரைவுவண்டிகள்
மங்களூர் சென்ட்ரல்

**மங்களூர் சென்ட்ரல்** என்பது கர்நாடக மாநிலத்தின் மங்களூரில் உள்ள ஒரு ரயில்வே முனையம் ஆகும். இந்திய அளவில் அதிக மக்கள் பயன்படுத்தும் நூறு ரயில் நிலையங்களில் இதுவும் ஒன்று. மங்களூரில் மங்களூர் சந்திப்பும் உள்ளது.

இங்கிருந்து பெங்களூர், சென்னை, மும்பைஉள்ளிட்ட பெருநகரங்களைத் தொடர்வண்டி மூலமாகச் சென்றடையலாம்.

## சான்றுகள்

பகுப்பு:கர்நாடகத் தொடருந்து நிலையங்கள்

பகுப்பு:மங்களூரில் உள்ள கட்டிடங்கள்
அதவத்தூர்

**அதவத்தூர்** என்ற ஊராட்சி திருச்சிராப்பள்ளி மாவட்டத்தின் மணிகண்டம் ஊராட்சி ஒன்றியத்தில் அமைந்துள்ளது. இது மணிகண்டம் ஒன்றியத்தில் உள்ள 22 ஊராட்சிகளில் ஒன்று. மணிகண்டம் ஒன்றியமானது திருவரங்கம் வட்டத்தில் வருகிறது. வடக்கே குமார வயலூரையும், தெற்கே தாயனூரையும், கிழக்கே அல்லித்துறையையும் எல்லையாக கொண்டுள்ளது.

## அரசியல்
இது திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.

## மேற்கோள்கள்

பகுப்பு:மணிகண்டம் ஊராட்சி ஒன்றியம்
பகுப்பு:திருச்சிராப்பள்ளி மாவட்டத்திலுள்ள கிராமங்கள்